Juntrungipun dados bangsa ingkang linglung kaduwung, lajeng damel tingkah polah ingkang sarwa-sarwi aeng saperlu narik kawigatosanipun asanes saperlu kangge anglelipur sakiting borok tatu ing badhanipun piyambak. Undhuh-undhuhanipun, dhedheran politik luar negerinipun piyambak samangke sampun dipunraosaken rakyatipun, malah kapara ambaleber mangetan sami keduman paitipun. Punika sumukipun saking ganda kringetipun Paman Sam, nanging madunipun kita inggih sami kecipratan, malah sak semut irenge pisan. Lho kirang punapa malih?